钦定古今图书集成/理学汇编/学行典/第239卷 > 祝可久〈弟可大〉
## 钦定古今图书集成/理学汇编/学行典/第239卷 > 祝可久〈弟可大〉

按《广信府志》：“祝可久，字德父，铅山人。初从刘子羽立
功西陲，官贵州刺史。父没不仕，从容里中，乐于为义。
与弟可大设乡校，招明师以训学者，有《马永卿六斋
铭》。又为义庄，族之贫者，计日给粟，衣其寒，药其病，殓
其死，皆亲视之。从兄仕高安，夫妇继亡，男女俱幼，可
久单车驰护以归，悉令得其所。”